- Hindi News
- National
- पुरानी रंजिश को लेकर दो पक्षों में झगड़ा दो महिलाओं सहित पंद्रह लोग हुए घायल
पुरानी रंजिश को लेकर दो पक्षों में झगड़ा दो महिलाओं सहित पंद्रह लोग हुए घायल
गढ़ीबाजनाथाना क्षेत्र के गांव नगला बरबारा में रविवार शाम जमीनी विवाद को लेकर चली रही पुरानी रंजिश में दो पक्षों में जमकर लाठियां धारदार हथियार चलने के साथ ही पथराव हो गया। इससे दो महिलाओं सहित दोनों पक्षों के 15 लोग घायल हो गए। घायलों को अस्पताल में भर्ती कराया गया। घायलों के अस्पताल पहुंचने पर लोगों की भीड़ जमा हो गई। इससे एकबारगी तो वहां तनाव की स्थिति सी बन गई। सूचना पर अस्पताल पहुंची पुलिस ने घायलों से घटना की जानकारी लेकर मेडिकल कराया। फिलहाल किसी भी पक्ष की ओर से थाने में मामला दर्ज नहीं हुआ है। गढ़ीबाजना एसएचओ श्यामसुंदर शर्मा ने बताया कि गांव नगला बरबारा में भगवत गुर्जर पतिराम गुर्जर पक्षों के बीच पिछले काफी समय से जमीन रास्ते को लेकर विवाद चल रहा है। रविवार की शाम करीब पांच बजे खेतों में बकरियां घुसने की मामूली बात के बहाने दोनों पक्षों में लाठियां चल गई। झगड़े में पथराव होने के साथ ही फरसा भी चले। शेष| पेज 12
इससेदो महिलाओं समेत दोनों पक्षों के पंद्रह लोग घायल हो गए।
एसएचओ ने बताया कि जमीन के विवाद को लेकर दोनों पक्षों में पहले भी झगड़े हो चुके हैं तथा आए दिन झगड़े की सी नौबत बनी रहती है। इस पर दोनों पक्षों को तहसीलदार के यहां से कानून शांति व्यवस्था बनाए रखने के लिए पाबंद भी कराया हुआ है।
चिकित्साकर्मियोंने दिखाई तत्परता
अस्पतालमें एक साथ बड़ी संख्या में घायलों के आने के बाद चिकित्साकर्मियों ने तत्परता दिखाते हुए तुरंत उपचार शुरू किया। ड्यूटी पर मौजूद चिकित्सक डॉ मनोज गुप्ता के निर्देशन में नर्सिंगकर्मियों ने घायलों के टांके लगाने, ड्रिप लगाने,दवाइयां लगाकर पट्टियां बांधने का कार्य शीघ्रता से किया।
झगड़े में ये हुए घायल
थानाप्रभारी ने बताया कि झगडे में भगवत पक्ष के भगवत सहित भागसिंह, महेन्द्र, पुखराज, देवीसिंह, लक्ष्मण, मूला, लखन, राजन रामा घायल हो गए। वहीं पतिराम पक्ष के हेतन, साहबसिंह, अमीर सिंह, रामवीर घायल हो गए।
बयाना. घायलों से जानकारी लेती पुलिस।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva